മുല്ലപ്പെരിയാറില് പുതിയ ഡാം എന്നതാണ് സര്ക്കാരിന്റെ നിലപാട്, സംസ്ഥാനം അതീവ ജാഗ്രതയില് റവന്യു മന്ത്രി കെ രാജന് മുല്ലപ്പെരിയാറില് പുതിയ ഡാം എന്നതാണ് സര്ക്കാരിന്റെ നിലപാടെന്ന് റവന്യു മന്ത്രി കെ രാജന്. ഡാമിന്റെ പഴക്കവും സംഭരണ ശേഷിക്കുറവും തമിഴ്നാട് സര്ക്കാരിനെ ബോധ്യപ്പെടുത്തുമെന്ന് റവന്യു മന്ത്രി അറിയിച്ചു. തമിഴ്നാടിന്റെ ഭാഗത്ത് നിന്നും പോസിറ്റിവായ സമീപനമാണ് ലഭിക്കുന്നതെന്നും മന്ത്രി വ്യക്തമാക്കി.Mullaperiyar Dam കൂടാതെ, മുല്ലപ്പെരിയാര് തീരങ്ങള് സുരക്ഷിതമാണ്. സംസ്ഥാനം അതീവ ജാഗ്രതയിലാണ്. മുല്ലപ്പെരിയാറില് നിലവില് ആശങ്കപ്പെടേണ്ട സാഹചര്യമില്ലെന്നും മന്ത്രി പറഞ്ഞു. ഇന്നലെ മുതല് കൂടുതല് ജലം തുറന്ന് വിടുന്നുണ്ട്. നിലവില് ഇടുക്കി ഡാം തുറക്കേണ്ട സാഹചര്യമില്ലെന്നും കെ രാജന് വ്യക്തമാക്കി. Read Also : നൂറില് താഴെ മാത്രം ജനസംഖ്യ വിശ്വസിക്കാന് സാധിക്കാത്ത കൗതുകങ്ങള് ഒളിപ്പിച്ച നാട്.. അതേസമയം, മുല്ലപ്പെരിയാര് അണക്കെട്ടിലെ ഇന്ഫ്ലോ കുറയുന്നില്ലെന്നും കൂടുതല് വെള്ളം തമിഴ്നാട് കൊണ്ടു പോകണമെന്നും മന്ത്രി റോഷി അഗസ്റ്റിന് പറഞ്ഞു. റൂള് കര്വിലേക്ക് ജലനിരപ്പ് എത്തിക്കണം. റൂള് കര്വിലേക്ക് എത്തിക്കാത്തത് ആശങ്ക ഉണ്ടാക്കുന്നുണ്ട് എന്നും അദ്ദേഹം പറഞ്ഞു. 5000 ഘനയടി ജലം തുറന്നു വിട്ടാലും പെരിയാര് തീരത്ത് വലിയ പ്രശ്നം ഉണ്ടാകില്ല. പെരിയാര് തീരത്തെ ജനങ്ങള് ആശങ്കപ്പെടേണ്ടതില്ല. കൂടുതല് വെള്ളം മുല്ലപ്പെരിയാര് നിന്ന് എത്തിയാലും ഇടുക്കി തുറക്കേണ്ടി വരില്ല. മുല്ലപ്പെരിയാറില് പുതിയ ഡാം വേണം. സൗഹാര്ദ്ദ പരമായ സമീപനം ആണ് തമിഴ്നാടിനുള്ളത്. തമിഴ്നാട് മുഖ്യമന്ത്രിയുടെ സമീപനം പോസിറ്റീവ് ആയി കാണുന്നു. ജലനിരപ്പ് റൂള് കര്വിലേക്ക് താഴ്ത്താന് കഴിയാത്തത് തമിഴ് നാടിന്റെ വീഴ്ച്ചയായി കാണണമെന്നും റോഷി അഗസ്റ്റിന് അഭിപ്രായപ്പെട്ടു. Story Highlights : Keralaneednewmullaperiyardamrevenue minister